b'\n_START_ARTICLE_\nJan Vermeer van Delft\n_START_SECTION_\nSlikarska tehnika\n_START_PARAGRAPH_\nVermeer je slikal predvsem \xc5\xbeanrske motive, katerih glavna kvaliteta je svetloba, ki dela prizore mirne in skoraj meditativne. Njegova slikarska tehnika je temeljila na skrbnih opazovanjih, pri katerih je uporabljal tudi opti\xc4\x8dne pripomo\xc4\x8dke, in izredni preudarnosti. Ena najbolj znanih njegovih slik je Pogled na Delft, na kateri je upodobljeno mesto Delft s pristani\xc5\xa1\xc4\x8dem. Omeniti velja \xc5\xa1e druga njegova dela (ve\xc4\x8dinoma \xc5\xbeanrska): Dekla z vr\xc4\x8dem za mleko, \xc5\xbdena, ki bere pismo, Dekle z bisernim uhanom in mnoge druge._NEWLINE_Ve\xc4\x8dina njegovih slik prikazuje notranje prizore, skoraj vse imajo za ozadje eno od dveh manj\xc5\xa1ih sob v njegovi hi\xc5\xa1i v Delftu, z istim pohi\xc5\xa1tvom in pogosto istimi subjekti (najve\xc4\x8dkrat \xc5\xbeenskami).'